Anne Raad

Anne Raad (født Anne Hjelle 1. juni 1940 på Byrkjelo i Gloppen kommune) er en norsk tidligere friidrettsutøver som spesialiserte seg i kulestøt og diskoskast. Raad representerte idrettslaget Indre Breim IL.  

Hun vant to sølvmedaljer i NM i 1957 på Krohnsminde stadion i Bergen; i kule med resultatet 10,25 meter, bak den norske rekordholderen Edel Leverås. I diskos kastet hun 30,35 meter og ble nummer to etter den samme Leverås. Raad er den første kvinnelige utøver fra Gloppen kommune med medalje fra friidretts-NM. 

Raads personlige rekorder er 10,72 meter i kule fra et stevne i Utvik i 1958, og 33,65 i diskos fra et stevne i Høyanger i 1958.

 NM-medaljer 
PlasseringØvelseÅrSølvDiskos1957SølvKule1957

 Referanser 

Kategori:Norske kulestøtere
Kategori:Norske diskoskastere
Kategori:Personer fra Gloppen kommune
Kategori:Fødsler i 1940